Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida” 2017-yil 19-yanvardagi PQ-2733-son qarorini amalga oshirish chora-tadbirlari haqida
(resolution, 2024-05-07)

Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida” 2017-yil 19-yanvardagi PQ-2733-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida” 2017-yil 19-yanvardagi PQ-2733-son qaroriga asosan: davlat organlari, xoʻjalik boshqaruvi organlari, davlat korxonalari, muassasalari va tashkilotlarida (keyingi oʻrinlarda davlat organlari va tashkilotlari deb ataladi), shu jumladan ularning hududiy boʻlinmalarida majburiy tartibda yuridik xizmatlar tashkil etilishi; davlat organlari va tashkilotlarining yuridik xizmatlari xodimlariga adliya organlari xodimlariga belgilangan martaba darajalarini berish, uzoq muddat xizmat qilganligi uchun ustamalarni toʻlash tartibi tatbiq etilishi; xodim boshqa davlat organlariga, shu jumladan huquqni muhofaza qiluvchi va nazorat organlariga ishga oʻtganda yuridik xizmat xodimi sifatidagi mehnat staji martaba darajalari uchun ustamalarni va uzoq muddat xizmat qilganligi uchun qoʻshimcha haqlarni hisoblab chiqish va toʻlash uchun ish stajiga qoʻshib hisoblanishi; yuridik xizmat xodimlari har chorakda sudgacha va sud tartibida davlat organi va tashkiloti foydasiga hal qilingan nizolar yuzasidan undirilgan mablagʻning 5 foizi, biroq qonunchilikda belgilangan tartibda mehnatga haq toʻlashning eng kam miqdorining 17,5 barobaridan koʻp boʻlmagan miqdorda mukofotlanishi belgilanganligi maʼlumot uchun qabul qilinsin. 2. Quyidagilar: respublika, hududiy (viloyat) va tuman (shahar) darajasidagi davlat organlari va tashkilotlarining yuridik xizmatlari xodimlari mehnatiga haq toʻlash boʻyicha lavozim razryadlari 1, 1a va 1b-ilovalarga muvofiq; davlat organlari va tashkilotlari yuridik xizmatlarining martaba darajalariga ega boʻlgan xodimlariga uzoq muddat xizmat qilganligi uchun beriladigan har oylik ustama haq miqdorlari (lavozim maoshiga nisbatan foizlarda) 2-ilovaga muvofiq; davlat organlari va tashkilotlari yuridik xizmatlari xodimlarining lavozim maoshlariga martaba darajalari uchun qoʻshiladigan har oylik ustamalar miqdorlari 3-ilovaga muvofiq; davlat organlari va tashkilotlarida yuridik xizmatlarni tashkil etish shakllari 4-ilovaga muvofiq; davlat organlari va tashkilotlarida yuridik xizmatlar tashkil etishning minimal normativlari va mezonlari 5-ilovaga muvofiq; Sudgacha va sud tartibida davlat organi va tashkiloti foydasiga hal qilingan nizolar yuzasidan undirilgan mablagʻlar hisobidan yuridik xizmat xodimlarini mukofotlash tartibi toʻgʻrisidagi nizom 6-ilovaga muvofiq tasdiqlansin. 3. Davlat organlari va tashkilotlari hamda ularning tarkibiy va hududiy boʻlinmalari rahbarlariga: boshqaruv xodimlarining belgilangan soni va mehnatga haq toʻlash fondi doirasida oʻz yuridik xizmatlarini mazkur qarorga 5-ilovaga muvofiq tasdiqlangan yuridik xizmatlar tashkil etishning minimal normativlari va mezonlariga muvofiqlashtirish; yuridik xizmatlar faoliyatini tartibga soluvchi qonunchilik talablariga soʻzsiz rioya etilishini taʼminlash, yuridik xizmatlar faoliyati samaradorligini oshirish boʻyicha taʼsirchan choralarni amalga oshirish; har yili koʻrsatib oʻtilgan organlar va tashkilotlar faoliyatida qonun ustuvorligi va qonuniylikni taʼminlash boʻyicha ishlar toʻgʻrisida yuridik xizmatning hisobotini eshitish boʻyicha shaxsiy javobgarlik yuklansin. 4. Oʻzbekiston Respublikasi Adliya vazirligi: davlat organlari va tashkilotlarining yuridik xizmatlari tomonidan yuridik xizmatlar faoliyatini tartibga soluvchi qonunchilik talablariga rioya etilishining muntazam ravishda hamda har tomonlama monitoringi olib borilishini va tahlil qilinishini taʼminlasin; zarurat boʻlganda yuridik xizmatlar toʻgʻrisidagi qonunchilikni yanada takomillashtirishga qaratilgan takliflarni belgilangan tartibda kiritsin; yuridik xizmatlar faoliyatini tartibga soluvchi qonunchilik talablarining yuridik xizmat xodimlari va boshqa mansabdor shaxslar tomonidan buzilishi holatlarini belgilangan tartibda bartaraf etishga qaratilgan choralarni koʻrsin. 5. Belgilansinki: ushbu qaror talablari davlat organlari va tashkilotlari uchun majburiy boʻlib, boshqa tashkilotlar uchun tavsiya tusiga ega; adliya organlarining martaba darajalariga ega boʻlgan Oʻzbekiston Respublikasi Bosh vaziri kotibiyati rahbarining oʻrinbosarlariga va Oʻzbekiston Respublikasi Bosh vaziri kotibiyatining Axborot-tahlil va yuridik taʼminlash departamenti xodimlariga uzoq muddat xizmat qilganligi uchun ustamalar va martaba darajalari uchun lavozim maoshlariga har oylik qoʻshimcha haq Oʻzbekiston Respublikasi Davlat budjeti mablagʻlari hisobidan adliya organlari xodimlari uchun belgilangan tartibda va miqdorlarda toʻlanadi; Oʻzbekiston Respublikasi Oliy Majlisining Qonunchilik palatasi va Senatiga oʻz yuridik xizmatlari xodimlariga adliya organlari uchun belgilangan uzoq muddat xizmat qilganligi uchun ustamalarni va martaba darajalari uchun lavozim maoshlariga har oylik qoʻshimcha haqni Oʻzbekiston Respublikasi Davlat budjeti mablagʻlari hisobidan toʻlash masalasini koʻrib chiqish tavsiya etilsin. 6. Oʻzbekiston Respublikasi Hukumatining 7-ilovaga muvofiq ayrim qarorlariga qoʻshimcha va oʻzgartirishlar kiritilsin. 7. Oʻzbekiston Respublikasi Hukumatining 8-ilovaga muvofiq baʼzi qarorlari oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri oʻrinbosari R.S. Azimov va Oʻzbekiston Respublikasi adliya vaziri M.M. Ikramov zimmasiga yuklansin. T/r Lavozim Yagona tarif setkasi boʻyicha mehnatga haq toʻlash razryadi 1. Yuridik departament yoki yuridik boshqarma boshligʻi 16 2. Yuridik boʻlim yoki yuridik byuro boshligʻi 14 3. Bosh yuriskonsult 12 4. Yetakchi yuriskonsult, katta yuriskonsult va yuriskonsult 11 5. Yordamchi yuriskonsult 9 T/r Lavozimning nomi Yagona tarif setkasi boʻyicha mehnatga haq toʻlash razryadi hududiy (viloyat) darajasidagi davlat organlari va tashkilotlari guruhdan tashqari 1-guruh 2-guruh 3-guruh 1. Yuridik boʻlim yoki yuridik byuro boshligʻi 14 13 12 11 2. Bosh yuriskonsult 12 11 10 9 3. Yetakchi yuriskonsult, katta yuriskonsult va yuriskonsult 11 10 9 8 4. Yordamchi yuriskonsult 9 8 7 6 T/r Lavozimning nomi Yagona tarif setkasi boʻyicha mehnatga haq toʻlash razryadi tuman (shahar) darajasidagi davlat organlari va tashkilotlarida 1-guruh 2-guruh 1. Bosh yuriskonsult 9 8 2. Yetakchi yuriskonsult, katta yuriskonsult yoki yuriskonsult 8 7 3. Yuriskonsultning yordamchisi 7 6 Yuridik xizmat xodimi sifatidagi mehnat staji: 2 yildan 5 yilgacha boʻlganda — 5% 5 yildan 10 yilgacha boʻlganda — 10% 10 yildan 15 yilgacha boʻlganda — 15% 15 yildan 20 yilgacha boʻlganda — 20% 20 yildan 25 yilgacha boʻlganda — 25% 25 yildan ortiq boʻlganda — 30% Nomi Lavozim maoshlariga foizlarda qoʻshimcha haq miqdori 3-darajali yurist 15 2-darajali yurist 16 1-darajali yurist 16 3-darajali adliya maslahatchisi 17 2-darajali adliya maslahatchisi 17 1-darajali adliya maslahatchisi 18 T/r Yuridik xizmatning nomi Belgilangan shtatlar miqdori 1. Yuridik departament 20 va undan ortiq 2. Yuridik boshqarma 7 va undan ortiq 3. Yuridik boʻlim 3-4 4. Yuridik byuro 2 5. Bosh, yetakchi, katta yuriskonsult yoki yuriskonsult 1 Mavjud shtat birliklari Tuzilmadagi alohida tashkilotlar soni Yillik koʻrsatkich Har bir ustun boʻyicha hisoblanadigan koeffitsiyent miqdori Yuridik xizmatlarning minimal shtat birliklari soni Respublika darajasidagi davlat organlari va tashkilotlari Hududiy (viloyat) darajasidagi davlat organlari va tashkilotlari Tuman (shahar) darajasidagi davlat organlari va tashkilotlarida Ishlab chiqilgan va ekspertizadan oʻtkazilgan normativ-huquqiy hujjat loyihalari Qabul qilingan buyruq, farmoyish, shartnoma va yuridik xususiyatga ega boʻlgan boshqa hujjatlar Davlat organlari va tashkilotlari ishtirokidagi sud jarayonlari Davlat organlari va tashkilotlarining qarori yoki mansabdor shaxslarining harakati yoki harakatsizligi ustidan tushgan shikoyatlar 50 tagacha 140 tagacha 193 tagacha 28 tagacha 50 tagacha 500 tagacha 50 tagacha 50 tagacha 0,12 1 50-100 140-170 193-386 28-56 50–100 500–1000 50–100 50–100 0,25 2 100-200 170-200 386-579 56-84 100–200 1000–1500 100–200 100–150 0,38 3 200-400 200-230 579-772 84-112 200–300 1500–2000 200–300 150–200 0,63 5 400 ta dan ortiq 230 ta dan ortiq 772 ta dan ortiq 112 ta dan ortiq 300 ta dan ortiq 2000 ta dan ortiq 300 ta dan ortiq 200 ta dan ortiq 1,00 8 Mavjud shtat birliklari Tuzilmadagi alohida tashkilotlar soni Yillik koʻrsatkich Har bir ustun uchun hisoblanadigan koeffitsiyent miqdori Yuridik xizmatlarning belgilanadigan minimal shtat birliklari soni Hududiy darajadagi davlat organlari va tashkilotlari Tuman (shahar) darajasidagi davlat organlari va tashkilotlari Qabul qilingan yuridik hujjatlar, buyruqlar, farmoyishlar, shartnomalar va boshqa hujjatlar Davlat organi va tashkiloti ishtirokidagi sud jarayonlari Davlat organlari va tashkilotlarining qarori yoki ular mansabdor shaxslarining harakati yoki harakatsizligi ustidan tushgan shikoyatlar 50 tagacha 50 tagacha 14 tagacha 500 tagacha 50 tagacha 50 tagacha 0,08 0.5 50–75 50–100 14-28 500–1000 50–100 50–100 0,17 1 75–100 100–150 28-42 1000–1500 100–200 100–150 0,34 2 100 ta dan ortiq 150 ta dan ortiq 42 ta dan ortiq 1500 ta dan ortiq 200 ta dan ortiq 150 ta dan ortiq 0,50 3 Tuman (shahar) darajasidagi davlat organlari va tashkilotlaridagi mavjud shtat birliklari Tuzilmadagi alohida tashkilotlar soni Bir yillik koʻrsatkich Har bir ustun uchun hisoblanadigan koeffitsiyent miqdori Yuridik xizmatlarning minimal shtat birliklari Qabul qilingan yuridik hujjatlar, buyruqlar, farmoyishlar, shartnomalar va boshqa hujjatlar Davlat organlari va tashkilotlari ishtirokidagi sud jarayonlari Davlat organlari va tashkilotlarining qarori yoki ular mansabdor shaxslarining harakati yoki harakatsizligi ustidan tushgan shikoyatlar 40 tagacha 5 tagacha 500 tagacha 50 tagacha 50 tagacha 0,10 0,5 40 ta dan ortiq 5 ta dan ortiq 500 ta dan ortiq 50 ta dan ortiq 50 ta dan ortiq 0,20 1 Masalan: hududiy (viloyat) darajasidagi davlat organi yoki tashkilotida 80 kishi ishlaydi. Ushbu tashkilotning tuman (shahar)lar darajasidagi tuzilmalari soni 13 tani tashkil etib, ularda 160 kishi ishlaydi. 1 yilda oʻrtacha 1200 tagacha buyruq, farmoyish, shartnoma va yuridik xususiyatga ega boʻlgan boshqa hujjatlar qabul qilinadi. Shuningdek, 195 ta sud majlislarida ishtirok etiladi. Davlat organi va tashkilotining qarori yoki mansabdor shaxsining harakati (harakatsizligi) ustidan tushgan shikoyatlar soni yiliga oʻrtacha 150 tani tashkil etadi. Bunda: 0,34+0,08+0,50+0,34+0,34+0,50=2,1. Yaʼni ushbu tashkilotda yuridik xizmat uchun belgilanadigan minimal shtat birliklari soni 2 tani tashkil etadi. 1. Ushbu Nizom sudgacha va sud tartibida davlat organi va tashkiloti foydasiga hal qilingan nizolar yuzasidan undirilgan mablagʻlar hisobidan yuridik xizmat xodimlarini mukofotlash tartibini belgilaydi. 2. Ushbu Nizom talablari davlat organlari, xoʻjalik boshqaruvi organlari, davlat korxonalari, muassasalari va tashkilotlarining (keyingi oʻrinlarda davlat organlari va tashkilotlari deb ataladi) yuridik xizmatlariga nisbatan tatbiq etiladi. Boshqa tashkilotlar uchun ushbu Nizom talablari tavsiya tusiga ega. 3. Ushbu Nizomning maqsadlari uchun quyidagi asosiy tushunchalardan foydalaniladi: mukofot puli — yuridik xizmat xodimlari tomonidan sudgacha va sud tartibida davlat organi va tashkiloti foydasiga hal qilingan nizolar yuzasidan undirilgan summaning 5 foizi, biroq mehnatga haq toʻlashning eng kam miqdorining 17,6 barobaridan koʻp boʻlmagan miqdorda yuridik xizmat xodimlariga beriladigan choraklik mukofot; undirilgan mablagʻlar — sudgacha va sud tartibida davlat organi va tashkiloti foydasiga hal qilingan nizolar yuzasidan davlat organi va tashkilotining hisob raqamlariga yoki shaxsiy gʻaznachilik hisobvaraqlariga tushgan pul mablagʻi. 4. Yuridik xizmat xodimlari tomonidan undirilgan quyidagi mablagʻlar davlat organlari va tashkilotlari tomonidan mukofot pulini toʻlashda hisobga olinadi: davlat organlari va tashkilotlari tomonidan toʻliq yoki qisman tan olingan daʼvolar boʻyicha undirilgan mablagʻlar; hakamlik sudining qarorlari asosida undirilgan mablagʻlar; fuqarolik ishlari va iqtisodiy nizolar boʻyicha sudlarning hal qiluv qarorlari, ajrimlari va qarorlari bilan undirilgan mablagʻlar; jinoyat ishlari boʻyicha sudlarning hukmlari, ajrimlari va qarorlarining mulkiy undirishga oid qismi bilan undirilgan mablagʻlar; maʼmuriy huquqbuzarliklar toʻgʻrisidagi ishlar boʻyicha undirilgan mablagʻlar; notariuslarning ijro xatlariga asosan undirilgan mablagʻlar; boshqa undirilgan mablagʻlar. 5. Yuridik xizmat xodimlari har chorakda sudgacha va sud tartibida davlat organi va tashkiloti foydasiga hal qilingan nizolar yuzasidan undirilgan summaning 5 foizi, biroq mehnatga haq toʻlashning eng kam miqdorining 17,6 barobaridan koʻp boʻlmagan miqdorda mukofotlanadi. Mukofot puli davlat organlari va tashkilotlari foydasiga hal qilingan nizolar boʻyicha davlat organi va tashkilotining hisob raqamlariga yoki shaxsiy gʻaznachilik hisobvaraqlariga tushgan umumiy mablagʻlardan hisoblab chiqariladi. Hal etilgan nizolar boʻyicha undirilgan mablagʻlarning bir qismi keyingi chorak davomida davlat organi va tashkiloti hisob raqamiga yoki shaxsiy gʻaznachilik hisobvaraqlariga tushgan taqdirda, mukofot pulining qolgan qismi ushbu chorak yakuni boʻyicha toʻlanadi. Mukofot puli mablagʻlar davlat organi va tashkiloti hisob raqamlariga yoki shaxsiy gʻaznachilik hisobvaraqlariga tushgandan soʻng toʻlanadi. 6. Sudgacha va sud tartibida davlat organi va tashkiloti foydasiga hal qilingan nizolar yuzasidan undirilgan mablagʻlar hisobidan yuridik xizmat xodimlarini mukofotlash boshqa mukofotlar va mehnat haqi tizimida nazarda tutilgan boshqa toʻlovlar toʻlanishini istisno qilmaydi. 7. Mukofot pulini toʻlash haqida buyruq (farmoyish) chiqarilishiga yuridik xizmat rahbarining bildirgisi asos boʻladi. Shtat birligida bitta yuridik xizmat xodimi nazarda tutilgan hollarda mukofot pulini toʻlash haqida buyruq (farmoyish) chiqarilishiga ushbu xodimning bildirgisi va unga ilova qilingan davlat organi va tashkiloti foydasiga undirilgan mablagʻni tasdiqlovchi hujjatlar asos boʻladi. 8. Yuridik xizmat tomonidan hal etilgan nizolar boʻyicha mablagʻlar davlat organlari va tashkilotlari hisob raqamlariga yoki shaxsiy gʻaznachilik hisob raqamlariga tushganligi davlat organlari va tashkilotlari buxgalteriyasi va/yoki mablagʻlarning tushishini hisobga olish vazifasi yuklangan tarkibiy boʻlinmalar (xodim) tomonidan berilgan maʼlumotnoma asosida tasdiqlanadi. Bunda maʼlumotnoma yuridik xizmat rahbarining yozma soʻroviga muvofiq uch ish kuni ichida beriladi. Shtatda faqat bitta yuridik xizmat xodimi nazarda tutilgan hollarda maʼlumotnoma ushbu xodimning yozma soʻroviga asosan beriladi. 9. Mukofot puli yuridik xizmat rahbari tomonidan yuridik xizmatning har bir xodimining ish faoliyati natijalari samaradorligiga qarab har chorak yakuni boʻyicha taqsimlanadi. Mukofot pulini xodimlarga taqsimlash mukofot pulini toʻlash toʻgʻrisida buyruq (farmoyish) chiqarish uchun yuridik xizmat rahbari tomonidan beriladigan bildirgida koʻrsatilishi lozim. Agar mukofot pulini toʻlash toʻgʻrisida buyruq (farmoyish) chiqarish toʻgʻrisida yuridik xizmat rahbari tomonidan beriladigan bildirgida mukofot pulini xodimlarga taqsimlash tartibi koʻrsatilmagan boʻlsa, mukofot puli yuridik xizmat xodimlariga teng taqsimlanadi. Davlat organi va tashkiloti rahbari davlat organi va tashkiloti foydasiga hal qilingan nizolar yuzasidan mablagʻ undirishdagi xizmatini inobatga olgan holda mukofot pulini yuridik xizmatning bir yoki bir necha xodimiga toʻlash toʻgʻrisida buyruq (farmoyish) chiqarishga haqli. Bunday hollarda mukofot pulini taqsimlash yuridik xizmat xodimiga undirilgan mablagʻ hisobiga mukofot puli toʻlash toʻgʻrisidagi buyruq (farmoyish)da asoslanishi lozim. 10. Mukofot puli toʻgʻri va oʻz vaqtida taqsimlanishini nazorat qilish davlat organi va tashkilot rahbari tomonidan amalga oshiriladi. 11. Nizo belgilangan tartibda qayta koʻrib chiqilishi natijasida undirilgan mablagʻ qaytarilgan taqdirda, yuridik xizmat xodimlariga toʻlangan mukofot puli belgilangan tartibda qaytarilishi lozim. 12. Yuridik xizmat xodimlarini mukofotlash bilan bogʻliq nizolar qonunchilikda belgilangan tartibda hal etiladi. 13. Ushbu Nizom talablari buzilishida aybdor boʻlgan shaxslar qonunchilikda belgilangan tartibda javob beradilar. 1. Vazirlar Mahkamasining “Yuridik xizmatlar xodimlarini attestatsiyadan oʻtkazish va ularning malakasini oshirish tartibi toʻgʻrisidagi Nizomni tasdiqlash haqida” 2007-yil 22-noyabrdagi 244-son qarorida (Oʻzbekiston Respublikasi QT, 2007-y., 11-son, 65-modda): a) muqaddima quyidagi tahrirda bayon etilsin: “Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida” 2017-yil 19-yanvardagi PQ–2733-son qaroriga muvofiq Vazirlar Mahkamasi qaror qiladi”; b) ilovada: 1-banddagi “Oʻzbekiston Respublikasi Vazirlar Mahkamasi tomonidan tashkil etiladigan” degan soʻzlar chiqarib tashlansin; 3-bandning birinchi xatboshidagi “besh yilda” degan soʻzlar “uch yilda” degan soʻzlar bilan almashtirilsin; 4-bandning uchinchi xatboshidagi “besh yil” degan soʻzlar “uch yil” degan soʻzlar bilan almashtirilsin; 7-banddagi “Davlat boshqaruvi” degan soʻzlar “Davlat va xoʻjalik boshqaruvi” degan soʻzlar bilan almashtirilsin; 25 va 34-bandlarning ikkinchi xatboshidagi “besh yil” degan soʻzlar “uch yil” degan soʻzlar bilan almashtirilsin; 35-bandning toʻrtinchi xatboshi quyidagi tahrirda bayon etilsin: “Yuridik xizmatlar xodimlari malakasini oshirish dasturlari Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida” 2017-yil 19-yanvardagi PQ-2733-son qarori bilan belgilangan yuridik xizmatlarning asosiy faoliyat yoʻnalishlariga muvofiq boʻlishi kerak”. 3. Vazirlar Mahkamasining “Ayrim budjet tashkilotlari xodimlari baʼzi toifalarining lavozim razryadlarini belgilash toʻgʻrisida” 2013-yil 7-fevraldagi 33-son qarorida (OʻR QHT, 2013-yil, 6-son, 71-modda): a) muqaddimadagi “, iqtisodchilari va yuriskonsultlari (yuristlari)ning” degan soʻzlar “va iqtisodchilarining” degan soʻzlar bilan almashtirilsin; b) 1-banddagi “, iqtisodchilari va yuriskonsultlari (yuristlari)” degan soʻzlar “va iqtisodchilari” degan soʻzlar bilan almashtirilsin; v) 2-bandning birinchi xatboshidagi “, iqtisodchilar va yuriskonsultlar (yuristlar)ga” degan soʻzlar “va iqtisodchilarga” degan soʻzlar bilan almashtirilsin; g) ilovada: ilovaning nomidagi “, iqtisodchilari va yuriskonsultlari (yuristlari)” degan soʻzlar “va iqtisodchilari” degan soʻzlar bilan almashtirilsin; 1-banddagi “, yuriskonsult (yurist)” degan soʻzlar chiqarib tashlansin; 3-banddagi “, katta yuriskonsult (yurist)” degan soʻzlar chiqarib tashlansin; 4-banddagi “, yetakchi yuriskonsult (yurist)” degan soʻzlar chiqarib tashlansin; izohning 3-bandidagi “iqtisodchilar, yuriskonsultlar (yuristlar)ga” degan soʻzlar “iqtisodchilarga” degan soʻzlar bilan almashtirilsin. 1. Vazirlar Mahkamasining 2007-yil 24-avgustdagi “Davlat va xoʻjalik boshqaruvi organlari, mahalliy davlat hokimiyati organlari, davlat korxonalari, muassasalari va tashkilotlari faoliyatini huquqiy taʼminlash darajasini yanada oshirish chora-tadbirlari toʻgʻrisida”gi 182-son qarori (Oʻzbekiston Respublikasi QT, 2007-y., 8-son, 51-modda); 3. Vazirlar Mahkamasining 2013-yil 7-dekabrdagi “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (“Normativ-huquqiy hujjatlar toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida” Oʻzbekiston Respublikasining 2012-yil 24-dekabrdagi OʻRQ-342-son Qonuni)” 2013-yil 7-dekabrdagi 323-son qaroriga ilovaning 5-bandi (Oʻzbekiston Respublikasi QT, 2013-y., 12-son, 88-modda); 4. Vazirlar Mahkamasining 2015-yil 4-iyundagi “Davlat va xoʻjalik boshqaruvi organlari, mahalliy davlat hokimiyati organlari yuridik xizmatlari faoliyatining yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2015-yil 4-iyundagi 149-son qaroriga ilovaning 1-bandi (Oʻzbekiston Respublikasi QT, 2015-y., 6-son, 43-modda).